ཝུན་ཙའེ་ཡིན་གྱིས་ཉེ་དུས་ཧན་ཁྲའོ་ཡི་མཐོ་རིམ་གྲོས་མོལ་ཐད་ཐོབ་པའི་གྲུབ་འབྲས་ཁྱབ་བསྒྲགས་གནང་ནས།ཧན་གོ་ཕྱོགས་ཀྱིས་ཁྲའོ་ཞན་ཕྱེད་གླིང་གི་གནད་དོན་ཐད་ཀྲུང་གོ་ཕྱོགས་ཀྱིས་བཏོན་པའི་གལ་ཆེའི་ནུས་པར་ཚད་མཐོའི་མཐོང་ཆེན་བྱེད་ཀྱི་ཡོད།ཀྲུང་གོ་ཕྱོགས་ཀྱིས་ལྷོ་བྱང་སྐད་ཆ་ཤོད་རེས་ལ་རྒྱབ་སྐྱོར་གནང་བ་དང་གླེང་མོལ་དང་གྲོས་མོལ་ཐོག་ནས་གནད་དོན་ཐག་གཅོད་བྱ་རྒྱུར་སྐུལ་འདེད་བཏང་སྟེ་ཁྲའོ་ཞན་ཕྱེད་གླིང་གི་ཞི་བདེ་བརྟན་ལྷིང་སྲུང་སྐྱོང་བྱེད་པའི་ཐད་འབད་འཐབ་གནང་བར་ཐུགས་རྗེ་ཆེ་ཞུ་རྒྱུ་ཡིན།ཧན་གོ་ཕྱོགས་ཀྱིས་ཀྲུང་གོ་ཕྱོགས་དང་ལྷན་དུ་གླེང་མོལ་དང་གྲོས་མོལ་གྱི་ཐོག་ནས་གནད་དོན་ཐག་གཅོད་བྱ་རྒྱུར་མཐའ་གཅིག་ཏུ་གཞོལ་ཏེ་ས་ཁུལ་དེ་རང་གི་ཞི་བདེ་བརྟན་ལྷིང་སྲུང་སྐྱོང་བྱེད་འདོད་ཡོད་ཅེས་གསུངས་པ་རེད།